Алматыда 101 шетелдік азамат елден шығарылды
DATE: 21:34, 03 Қараша 2023 | GMT +5
TITLE: Алматыда 101 шетелдік азамат елден шығарылды
URL: https://kaz.inform.kz/news/almatida-101-sheteldk-azamat-elden-shigarildi-e30e5c/
META: DATE: 21:34, 03 Қараша 2023 | GMT +5
TOTAL WORDS: 91
AUTHOR(S):
TEXT: Жергілікті профилактикалық іс-шаралар барысында қаладағы көші-қон қызметі мен жергілікті полиция қызметінің қызметкерлері 305 шетелдікті анықтап, әкімшілік жауапкершілікке тартты. Анықталғандардың көбі – Өзбекстан мен Африка құрлығы елдерінің азаматтары. «ПД-ның қабылдап-тарату ғимаратына жеке басын куәландыратын құжаты жоқ 106 шетел азаматы орналастырылды. Сот қаулысымен 101 шетелдік Қазақстан Республикасынан шығарылды. Тиісті шара қолданбағаны үшін 115 қабылдаушы тарап ҚР ӘҚБтК-нің 518-бабы бойынша жауапкершілікке тартылды: 97 жеке тұлға, 18 заңды тұлға. Төрт компанияға қатысты «Халықтың көші-қоны туралы» ҚР Заңына сәйкес алдағы уақытта шетелдіктерді шақырудан бас тартылады», – деді Алматы қалалық ПД көші-қон қызметі басқармасының бастығы Асхат Бутунчинов
